
PARLAMENTUL ROMÂNIEI
	  Comisia pentru agricultură, silvicultură, industrie alimentară şi servicii  specifice
	
	Bucureşti,   29.04.2004

Nr.24/210



RAPORT  SUPLIMENTAR

asupra proiectului de Lege  privind stimularea privatizării şi dezvoltării societăţilor comerciale din domeniul agriculturii


Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare în fond, în procedură de urgenţă, cu proiectul de Lege privind stimularea privatizării şi dezvoltării societăţilor comerciale din domeniul agriculturii, transmis cu nr.P.L.X-170 din 29 martie 2004 şi înregistrat sub nr.24/149/30.03.2004. La întocmirea raportului, Comisia a avut în vedere avizul Consiliului Legislativ, punctul de vedere al Guvernului şi avizul Comisiei juridice, de disciplină şi imunităţi. 

În şedinţa din data de 27.04.2004, plenul Camerei Deputaţilor a hotărât retrimiterea la comisie a proiectului de lege sus menţionat pentru a reexamina partea introductivă a alin.(1) al  art.1, în vederea întocmirii unui raport suplimentar. 

La dezbaterea textului a participat ca invitat, în conformitate cu prevederile art.51 şi 52 din Regulamentul Camerei Deputaţilor  domnul  Gheorghe Predilă – consilier  în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 33 de deputaţi, membri ai comisiei.

Raportul Comisiei a fost adoptat  cu  20 voturi pentru, 12 voturi împotrivă şi o abţinere, în şedinţa din 28.04.2004.

Proiectul de lege a fost adoptat de Senat, în şedinţa din 18 martie 2004.

Proiectul de lege, potrivit art.75 din Constituţia României, republicată, şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare,  este  de competenţa decizională  a Camerei Deputaţilor.

I. Amendamente admise

             În urma dezbaterii în comisie,  s-a aprobat următorul amendament: 

	Nr. 

crt.
	Text iniţial


	Text propus de Comisie 

(autorul amendamentului)
	Motivarea
	Camera decizională 

	0
	1
	2
	3
	4

	1. 
	Art.1. – (1) Societăţile comerciale ce deţin în administrare terenuri proprietate publică şi privată a statului, precum şi terenuri ale altor proprietari, persoane fizice şi/sau juridice, privatizate sau în curs de privatizare în baza Legii nr.268/2001, la data intrării în vigoare a prezentei legi beneficiază de următoarele facilităţi:
	La art.1 partea introductivă a alin.(1)  va avea următorul cuprins: 

   „Art.1. – (1) Societăţile comerciale ce deţin în administrare terenuri proprietate publică şi privată a statului, precum şi terenuri ale altor proprietari, persoane fizice şi/sau juridice, privatizate sau în curs de privatizare, la data intrării în vigoare a prezentei legi, beneficiază de următoarele facilităţi:”

Deputat Tiberiu Sbârcea – PSD


	Pentru a nu crea discriminări.
	Camera Deputaţilor


În privinţa celorlalte texte de lege şi modificările cuprinse în raportul transmis cu adresa nr.24/167/07.04.2004, comisia propune menţinerea lor aşa cum au fost votate în plenul Camerei Deputaţilor. 

PREŞEDINTE,








SECRETAR,






Ioan BÂLDEA       







Alexandru PEREŞ 

Întocmit: Consilier Anton Păştinaru

